– Павышэнне тарыфаў за жыллёва-камунальныя паслугі, якія аказваюцца насельніцтву, накіравана на паступовае дасягненне стопрацэнтнага ўзроўню іх аплаты карыстальнікамі. У кожнай вобласці напрыканцы года зацвярджаецца памер аплаты за паслугі на наступны перыяд. Тарыфы, па якіх насельніцтву нашага раёна налічваецца аплата за ЖК-выгоды, былі зацверджаны рашэннем аблвыканкама № 803 ад 26 снежня 2016 года. Згодна з ім, найбольш значна падрасла аплата за карыстанне вадой і каналізацыяй. Так, 1 кубаметр халоднага водазабеспячэння стаў каштаваць 0, 5301 рубля замест мінулагодніх 0,279. Зараз за 1 кубаметр водаадвядзення налічваецца 0,354 рубля замест 0,1863 мінулагодніх. Дарэчы, аплата за вываз і ўтылізацыю смецця пакуль не павышалася.